Møtereferat – Tilsynsforum

|  |  |  |
| --- | --- | --- |
| Dato: | 16.11.2023 | |
| Klokkeslett: | Kl. 10.00-14.00 | |
| Møterom: | Fysisk i Oslo med mulighet for digital deltakelse | |
| Tilstede: | **Statlige tilsynsmyndigheter:**  Representanter fra Statsforvalteren, Arkivverket, Mattilsynet, Arbeidstilsynet og Datatilsynet.  **Kommunal egenkontroll:**  Åsjord økonomi og rettshjelp AS (kontrollutvalgssekretariat for Nordre Follo),  Viken kontrollutvalgssekretariat (VIKUS) og Østfold kontrollutvalgssekretariat (ØKUS). | |
| Forfall: | **Statlige tilsynsmyndigheter:**  Kartverket og DSB  **Kommunal og fylkeskommunal egenkontroll:**  kontrollutvalgssekretariat for Viken fylkeskommune, Kontrollutvalgssekretariat for Oslo, Kontrollutvalgstjenester AS (kontrollutvalgssekretariat for Jevnaker og Lunner) og Hanne Heen Wengen (kontrollutvalgssekretariat for Nesbyen, Gol, Hemsedal og Ål). | |
| Referent: Fakra Butt | | Møteleder: Fakra Butt og Tor Håkon Skomsvold |
| **Sak** | **Beskrivelse** | |
|  | Presentasjoner   1. Ståa i norske kommuner. En kartlegging av kommunenes oppfyllelse av lovpålagte oppgaver   Som et viktig grunnlag for arbeidet til Generalistkommuneutvalget ble det gjennomført en kartlegging av kommunenes lovoppfyllelse av Menon Economics på oppdrag fra Kommunal- og moderniseringsdepartementet. Denne kartleggingen var utgangspunktet for presentasjonen på Tilsynsforummøte: [2022-46-Staa-i-norske-kommuner.pdf (menon.no)](https://www.menon.no/wp-content/uploads/2022-46-Staa-i-norske-kommuner.pdf)  For presentasjonen se pdf filen.  Grafikken i kart, som viser de faktiske resultatene for graden av lovoppfyllelse i norske kommuner kan ses her: [Lovoppfyllelse i norske kommuner - regjeringen.no](https://www.regjeringen.no/no/tema/kommuner-og-regioner/kommunedata/lovoppfyllelse-i-norske-kommuner/id2999281/)   1. Erfaringer og funn fra tilsyn med personsikkerheten i kommuner og fylkeskommuner   Datatilsynet har i 2023 gjennomført over 100 tilsyn (både skriftlige stedlige) med personsikkerheten i norske kommuner og fylkeskommuner. Det er nå publisert en samlerapport fra denne tilsynsrekken, og som var utgangspunktet for presentasjonen på Tilsynsforummøte: [Funn fra tilsyn i kommuner og fylkeskommuner | Datatilsynet](https://www.datatilsynet.no/aktuelt/aktuelle-nyheter-2023/funn-fra-tilsyn-i-kommuner-og-fylkeskommuner/)  For presentasjonen se pdf filen. Funn og erfaringene fra tilsynene ble også presentert av Datatilsynet i et eget seminar, og opptaket fra seminaret ligger her: [Seminar om funn fra tilsyn i kommuner og fylkeskommuner | Datatilsynet](https://www.datatilsynet.no/aktuelt/aktuelle-nyheter-2023/seminar-om-kommunetilsyn/) | |
|  | Innledningen  Statsforvalteren i Oslo og Viken sin framtid er usikker, og vi vet derfor ikke hvordan en eventuell organisatorisk endring vil påvirke vårt arbeid med samordning av tilsyn og tilsynskoordineringsmøter. Dette er et punkt vi kommer tilbake til når vi vet noe mer om saken.  Vi skal dele kommunebilder, forventningsbrev og ROS vurderinger med statsetatene, etter hvert som dokumentene blir ferdigstillt. Tentativt plan er i januar/februar 2024.  Vi ber om korte innspill på framtidsbildet om hvordan det nære framtid ser ut på de ulike områdene, og hvilke utfordringer vil være de største for kommunene. Tilbakemeldingen gis til SFOV så snart som mulig.  Diverse orienteringssaker v/ Statsforvalteren  Se Statsforvalterens presentasjon.  Tilsynsår 2023  Aldri før har det blitt planlagt og gjennomført så mange statlige tilsyn med kommunene og fylkeskommunene i regionen vår, som nå i 2023. Økningen i antall tilsyn skyldes mange forhold, herunder bedre integrasjon mellom TILDA og tilsynskalenderen, nye tilsynssatsinger i løpet av året og etterslep av tilsynsaktiviteter etter pandemien.  Det har også blitt registrert flere forvaltningsrevisjoner i TK. Alle kontrollutvalgssekretariater har lagt til en eller flere forvaltningsrevisjoner, noe som er bra med tanke på samordning med egenkontrollen, jf. koml. §30-7.  Vi ønsker og oppfordrer alle statsetater til å dele sine tilsynsrapporter i TK, som ikke er unntatt offentlighet. Dette både av hensyn til læring og gjenbruk av dokumentasjon/informasjon, og at de gjøres lett tilgjengelig for alle samlet sett på ett sted.  Det ble tatt en runde på bruken av justerte frister for deling av tilsynsplaner i tilsynskalenderen. Det er ingen av statsetatene som bevisst buker de nye fristene, og de aller fleste inkl. oss selv deler tilsynsplaner etter hvert som de blir klare. Arkivverket har klart å tilpasse sin tilsynsplanlegging til hovedfristen.  Endringer og forbedrinher i tilsynskalenderen  STAF har fått ekstra støtte fra KDD til å videreutvikle tilsynskalenderen. Forbedringene skjer i tett dialog med Nettverket for samordnere, som har prioritert innspillene. Planen er at utviklingen skjer før nyttår og iverksettes på starten av 2024. I sum betyr endringene at tilsynskalenderen blir så optimal, som mulig i fht ønsket utvikling. Med dette er det ikke lenger det tekniske samordningen står på, men bruken og bevisstheten av tilsynskalenderen.  Noen ønsker for tilsynsår 2024  Vi går i riktig retning, da samordningen har blitt mye bedre enn før. Kun de små påminnlesene/ grepene, som skal til før det blir helt «perfekt.»  Samordningsoppdraget for neste år er identisk som årene før, nemlig at:  *«Tilsyn skal være samordnet, målrettet og medvirke til læring og forbedring i kommunene og fylkeskommunene*.»  Kommuneøkonomien  Krig, uro og ettervirkninger av pandemien har rammet verdensøkonomien hardt og gjort verden mer utrygg. De aller fleste av oss merker prisveksten og renteoppgangen. Det gjør kommunene også. Stramme økonomiske rammer gir press på kommunale tjenester. Mange kommuner i regionen jobber med omstilling og effektivisering for å frigjøre midler til å styrke sin drift og tjenester, og gjøre seg robust for å takle svingninger i utgifter og inntekter på en kontrollert måte. Vi har også kommuner som er ROBEK- kandidater. Dette er informasjon som statsetatene kan ta med seg når nye tilsynsplaner legges og evt. når pålegg gis. Se for øvrig [nøkkeltallsheftet](https://www.statsforvalteren.no/nb/oslo-og-viken/kommunal-styring/kommuneokonomi/okonomiske-nokkeltall-basert-pa-endelige-kostra-tall-for-2022/) heftet vårt for analyse av enkelte økonomiske indikatorer i kart og tabell | |
|  | Runden rundt om tilsynsplaner for neste år  Viken kontrollutvalgssekretariat, Åsjord økonomi og rettshjelp AS og Østfold kontrollutvalgssekretariat  Er i gang med arbeidet med plan for forvaltningsrevisjon.  Mange nye politikere etter valget i kontrollutvalgene. Viktig å gi disse kunnskpasgrunnlaget de trenger for å ivareta kontrollansvaret sitt. De første bestillingene på forvaltningsrevisjonene kommer derfor ikke før mot slutten av første halvår 2024.  Kontrollutvalgssekretariatene vil etter hvert som planene blir vedtatt legge disse inn i tilsynskalenderen.  Mattilsynet  Videreføring av kontroll med kildebeskyttelse og hygieniske barrierer i vannbehandlingen. Føre kontroll med leveringssikkerhet på bakgrunn av innrapporterte data. Veilede om klimaendringenes påvirkning på vannkvalitet og renseprosesser.     Mattilsynet er sektormyndighet i plansaker som bl.a. berører drikkevann, fisk og plantehelse, og gir høringsinnspill på disse.  Det meldes om at Mattilsynet ikke vil rekke hovedfristen for deling av tilsynsplaner i TK, men vil synligjøre tilsynsaktivitetene etter hvert som de blir klare.  Arkivverket  Det er planlagt 9 tilsyn i Oslo og Viken for neste år. Risikobasert utvelge av kommunene. De utvalgte kommunene legges inn i TK innen 1.desember. Tilsynstemaet blir fortsatt forsvarlig arkivhold og dokumentasjonsforvaltning.  Arkivverket jobber ellers med å utarbeide forslag til forskrift til ny arkivlov. Den nye loven trer i kraft fra 2025.  Arbeidstilsynet  Planlegging av tilsyn for neste år er påbegynt. Tror ikke at planen er klar til 1. desember, men legger inn aktivitetene i TK når de er klare.  Hovedtemaer i tilsynene vil fortsatt være forebygging av muskel- og skjelettplager og psykiske plager.  Arbeidstilsynet har i 2023 startet et veiledningsopplegg om forebygging av vold og trusler i skolen, og skal fortsette med det i 2024. Dette skjer paralellt med at det gjennomføres tilsyn med det samme temaet bl.a. med enkeltskoler.  Datatilsynet  Ønsker å fortsette å føre tilsyn med personvernsikkerheten i kommunene og fylkeskommunene. Mulig det blir planlagt ettertilsyn med kommuner som fikk stedlig tilsyn evt. med kommuner som kun fikk skriftlig tilsyn, eller ikke fikk tilsyn i det hele tatt i 2023.  Tilsyn med kunstig intelligens mot barn og unge, og algoritmer vurderes også.  Statsforvalteren i Oslo og Viken  Se presentasjonen vår.  *Klima- og miljø:*  Miljødirektoratet har nå nylig signalisert en landsdekkende tilsynsaksjon for 2024 overfor kommunene når det gjelder deres myndighetsutøvelse av forurensningsloven § 28 (forsøpling).Her venter SFOV på mer informasjon, og vil planlage tilsyn deretter. | |
|  | Tenativ tidsplan for neste år møter  Gi en tilbakemelding så snart som mulig på de foreslåtte møtetidspunktene, dersom noen av de ikke passer.Vi legger opp til både fysisk og digital deltakelse for alle møtene. | |